**Herbert Norman Schwarzkopf jr.** (født 22. august 1934 i Trenton i New Jersey i USA, død 27. desember 2012 i Tampa i Florida) var en amerikansk general. Han er mest kjent for å ha kommandert de amerikanske styrkene under invasjonen av Grenada, samt for å stå bak Operasjon Desert Storm under Gulfkrigen. Han ble tildelt Presidentens frihetsmedalje.

Liv og virke
------------

### Bakgrunn

Schwarzkopf hadde tyske besteforeldre. Faren, general Herbert Norman Schwarzkopf, var ansvarlig for etterforskningen av Lindbergh-kidnappingen. Faren Herbert Norman brød seg ikke om navnet Herbert og gav derfor sønnen forbokstaven H.[]

I 1946, da han var 12, ble faren utstasjonert i Teheran i Iran, hvor faren deltok i Operasjon Ajax som fjernet den valgte statsminister Mohammed Mossadeq fra makten.[] Den unge Schwarzkopf gikk i Community High School i Teheran, den senere International School of Geneva.[]

### Militær

Han ble utdannet til offiser på West Point militærakademi. Han ble plassert i infanteriet der han tjenestegjorde i såvel USA som Vest-Tyskland. Han var stasjonert i Fort Benning og så ved 101. luftlandedivisjon i Fort Campbell i Kentucky og 6th Infantry Division i Tyskland. Fra 1960 til 1961 var han adjutant i US-Berlin-kommandoen.[]

Deretter gikk han tilbake til studier og tok mastergrad i missilteknikk ved University of Southern California i 1964. Han kom deretter tilbake til West Point som lærer. Schwarzkopf tjenestegjorde deretter i to perioder som rådgiver under Vietnamkrigen og ble såret i denne krigen.

I 1978 ble Schwarzkopf generalmajor, og i 1983 i samband med USAs invasjon av Grenada var han stedfortredende kommanderende[]. I 1988 ble han utnevnt til general og medlem av den amerikanske sentrale forsvarsledelse, som leder for U.S. Central Command som hadde ansvar for amerikanske eventuelle militære innsatser blant annet i Midtøsten.

Bakkestyrkene 24.-28. februar 1991 under *Operation Desert Storm*
### Golfkrigen

General Schwarzkopf er mest kjent for å ha ledet de allierte styrkene under Golfkrigen. Han ledet dermed både Operation Desert Shield og den senere Operation Desert Storm. Begge ble gjennomført med effektivitet og meget små tapstall på frigjøringsstyrkens side, og resulterte i at Kuwait ble befridd fra irakisk okkupasjon. 

Han hadde i de innledende fasene sitt hovedkvarter i Riyadh i Saudi-Arabia. Han var den som var ansvarlig for krigens Hail Mary Pass og *venstrekroksstrategien*, som innebar inntrengingen i Irak bak de irakiske styrkene som okkuperte Kuwait, og han fikk ros for å ha klart å avslutte bakkekrigen innen fire dager. Han syntes personlig i stor grad i såvel ledelsen av krigen som ved de hyppige pressekonferansene.[]

### Utmerkelser

Schwarzkopf gikk ut av aktiv tjeneste i august 1991 og hans selvbiografi *It Doesn’t Take a Hero* ble publisert i 1992.

Han mottok mange utmerkelser, heriblant: Congressional Gold Medal, to Purple Hearts og Medal of Freedom, med mange flere. Den britiske dronning Elizabeth II av Storbritannia gav ham i 1991 ordenen Knight Commander of the Order of the Bath. Idet han ikke var britisk statsborger knelte han ikke for dronningen ved seremonien.
  
 Han mottok også mange sivile utmerkelser: Father of the Year, the Vince Lombardi Award of Excellence, Living Legends fra M.S. Anderson Foundation og Ambassador of Hope and Spirit fra Hope Awards, med flere. 

### Død

Schwartzkopf døde 27. desember 2012, 78 år gammel, i Tampa i Florida som følge av komplikasjoner i forbindelse med lungebetennelse.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Norman-Schwarzkopf, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Munzinger Personen, oppført som H. Norman Schwarzkopf, Munzinger IBA 00000019836, besøkt 9. oktober 2017[Hentet fra Wikidata]
4. 1 2   GeneaStar, GeneaStar person-ID schwarzkopfh[Hentet fra Wikidata]
5. ↑   Gemeinsame Normdatei, besøkt 13. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]
7. ↑   www.timesherald.com[Hentet fra Wikidata]
8. ↑   commencement.miami.edu[Hentet fra Wikidata]
9. ↑  Associated Press (28. desember 2012). «Retired Gen. Norman Schwarzkopf, who led 1991 Operation Desert Storm, dead at 78» **(engelsk)**. The Washington Post. Besøkt 28. desember 2012. [*død lenke*]
10. ↑  No Sword and No Kneeling, Schwarzkopf Is Knighted - New York Times
11. ↑  «Norman Schwarzkopf: 1934 - 2012». Arkivert fra originalen 18. november 2015. Besøkt 29. november 2017.  Teksten « Fox News » ignoreres (hjelp)
12. ↑  The My Hero Project - H. Norman Schwarzkopf

Litteratur
----------

* Anderson, Jack; Van Atta, Dale: *Stormin' Norman: An American Hero: Life of Norman Schwarzkopf.* Zebra Books, 1991, ISBN 0-8217-3562-4.
* Schwarzkopf, H. Norman & Petre, Peter: *It doesn't take a hero*, Bantam 1993, ISBN 0-553-56338-6

Eksterne lenker
---------------

* (en) Norman Schwarzkopf – kategori av bilder, video eller lyd på Commons Rediger på Wikidata
* (en) Norman Schwarzkopf på Internet Movie Database Rediger på Wikidata

* (en) Norman Schwarzkopf hos The Movie Database Rediger på Wikidata
* (en) Norman Schwarzkopf på Discogs Rediger på Wikidata

* (en) Norman Schwarzkopf på MusicBrainz Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** CiNii **·** BBC Things **·** Munzinger (iba) **·** MusicBrainz **·** Discogs
 |